recursal/SuperWikiNEXT-32B huggingface dataset:
**அன்னா சுட்டில் பெட்டிட்** *(Hannah Steele Pettit)* (நவம்பர் 6, 1886 – செப்டம்பர் 10,1961) ( அன்னா பார்டு சுட்டில் பெட்டிட் எனவும் அழைக்கப்படுபவர்) ஓர் அமெரிக்க வானியலாளர் ஆவார். இவர் தன் வாழ்நாளில் குறிப்பிட்த்தக்க காலத்தை யெர்க்கேசு வான்காணக உதவியாளராகப் பணிபுரிந்தார். இங்கு இவரும் இவரது கணவராகிய எடிசன் பெட்டிட்டும் இணைந்து சூரிய ஒளிமறைப்பின்போதான ஒளிமுகட்டின் ஒளிப்படங்களை வெளியிட்டனர்.

இளமை
----

இவர் 1886 நவம்பர் 6 இல் பென்சில்வேனியா, கோட்டெசுவில்லியில் பிறந்தார்.

கல்வி
-----

இவர் சுவார்த்மோர் கல்லூரியில் படித்து வானியலில் 1908 இல் இளங்களைப் பட்டமும் 1912 இல் முதுகலைப் பட்டமும் பெற்ரார், இவர் முனைவர் பட்டம் பெற 1919 இல் சிகாகோ பல்கலைக்கழகம் சென்று,. "h பெர்சேய் கொத்தின் 359 விண்மீன்களின் செவ்வியக்கத்தையும் இடமாறு தோற்றப் பிழைகளையும்" பற்றிய ஆய்வுரையை முடித்தார்.

வாழ்க்கைப்பணி
-------------

சுவார்த்மோர் கல்லூரியில் பட்டம் பெற்ற இவர், சுப்பிரவுல் வாண்காணகத்தில் வானியல் நோக்கீட்டாளராகப் பணியில் சேர்ந்தார். இவர் முனைவர் பட்டத்துக்காக ஆய்வு செய்யும்போது, பெட்டிட் மவுண்ட் வில்சன் வான்காணகத்துக்கும் கார்னிகி அறிவியல் நிறுவனத்துக்கும் பணியாற்றிய இவர் பிறகு தன் வாழ்நாள் முழுவதும் அங்கேயே கழித்தார். இவர் தன் வாழ்நாள் பணிக்காலத்தில் பல சூரிய ஒளிமறைப்புகளை நோக்கீடு செய்ய சென்றுவந்துள்ளார்.. முதலில் இவர் 1918 இல் கொலராடோ, மத்தேசன் சூரிய ஒளிமறைப்புக்குச் சென்றுவந்தார்.. இரண்டாவதாக, 1923 இல் நியூ ஆம்ப்சயர் பாயின்ட் உலோமா சூரிய ஒளிமறைப்புக்குச் சென்றுவந்தார். சில ஆண்டுகள் கழித்து, இவர் 1930 இல் நிகழ்ந்த சூரிய ஒளிமறைப்பைக் காண, நியூ ஆம்ப்சயர் அனிலேக்குக்குச் சென்றுவந்தார். இறுதியாக, இவர் நியூ ஆம்ப்சயரில் இலங்காசுட்டரில் 1932 இல் நிகழ்ந்த சூரிய ஒளிமறைப்புக்கு சென்றுவந்தார்.

இவர் தன் வாழ்நாளில் பசிபிக் வானியல் கழக உறுப்பினராகத் தேர்வு செய்யப்பட்டார். இக்கழகத்தில் பணிசெய்யும்போது இவர் இக்கழகம் வெளியிட்ட பல அறிவார்ந்த கட்டுரைகளை மீள்பார்வை செய்துள்ளார்.

வெளியீடுகள்
-----------

* 52 விண்மீன்களின் இடமாறு தோற்றப் பிழைகள்

சொந்த வாழ்க்கை
--------------

இவர் தன் முனைவர் ப்ட்ட ஆய்வின்போது எடிசன் பெட்டிட்டை மணந்தார்ரிவருக்கு எலன் மர்யோரி என இருபெண் மகவுகள் உண்டு.. இவரது மூத்த மகள் 1922 இல் பிறந்தார்.. இவர் 1961 செப்டம்பர் 10 இல் கலிபோர்னியா, இலாசு ஏஞ்சலீசில் தன் 74 ஆம் அகவையில் இறந்தார், after suffering a severe stroke

மேற்கோள்கள்
-----------

1. 1 2 3 4  Nicholson, Seth B. (1962). "EDISON PETTIT 1889-1962". *Publications of the Astronomical Society of the Pacific* **74** (441): 495–498. doi:10.1086/127863. Bibcode: 1962PASP...74..495N. .
2. 1 2 3 4 5 6 7  Ogilvie, Marilyn Bailey; Harvey, Joy Dorothy (2000). *The Biographical Dictionary of Women in Science: L-Z*. Taylor & Francis. பன்னாட்டுத் தரப்புத்தக எண்:9780415920407. .
3. ↑   *Reprint and circular series of the National Research Council*. National Academies. 1919. .
4. ↑  Pettit, Hannah Steele (1943). "Review of Dictionary of Science and Technology in English-French-German-Spanish". *Publications of the Astronomical Society of the Pacific* **55** (324): 166–167. doi:10.1086/125537. Bibcode: 1943PASP...55..166.. .
5. ↑  Biesbroeck, George Van; Pettit, Hannah Bard Steele (2016-04-24) (in en). *Parallaxes of Fifty-Two Stars*. Bibliolife DBA of Bibilio Bazaar II LLC. பன்னாட்டுத் தரப்புத்தக எண்:9781354434642. .
**அன்னாபிசேகம்** என்பது ஐப்பசி மாதத்தின் முழு நிலவு நாளில் சிவாலயங்களில் நடைபெறுகின்ற பூசையாகும். இப்பூசையில் வடித்த சாதத்தினை இலிங்கத்தின் மீது இட்டு முழுமையாக காப்பு போல செய்கின்றனர். இவ்வடிவிற்கு தீபாரதனைகள் காட்டப்படுகின்றன. 

அபிசேகம் செய்யப்பட்ட அன்னத்தின் ஒரு பகுதியை அருகில் உள்ள நீர் நிலையில் கரைக்கின்றனர். மற்ற பகுதிகளை தயிர் கலந்து பக்தர்களுக்குப் பிரசாதமாகத் தருகின்றனர்.

கோயில்களில்
-----------

கோவை கோட்டை சங்கமேஸ்வரசுவாமி கோயிலில் சங்கமேசுவர பெருமானுக்கு அன்னம், காய்கறிகள், பழவகைகள், இனிப்புகள் கொண்டு அலங்காரம் செய்யப்படுகிறது. 

அன்னாபிசேக நாளில் சிவாலயங்களில் அன்னதானம் நடைபெறுகிறது.

இவற்றையும் காண்க
----------------

ஆதாரங்களும் மேற்கோள்களும்
-------------------------

1. ↑  "www.aanmegam.com  அன்னாபிசேகம்". 2016-03-04 அன்று மூலம் பரணிடப்பட்டது. 2015-03-14 அன்று பார்க்கப்பட்டது.
2. ↑  "சங்கமேஸ்வரர் கோயிலில் அன்னாபிசேகம் - Sankamesvarar temple annapicekam- Dinakaran". 2022-03-15 அன்று மூலம் பரணிடப்பட்டது. 2016-08-10 அன்று பார்க்கப்பட்டது.

வெளி இணைப்புகள்
---------------

* அன்னாபிஷேகப் பெருவிழா! தினமணி, நாள்: செப்டம்பர் 20, 2012
* ஐப்பசி அன்னாபிஷேகம் கோயில்கள்-தினமலர்
கிளித்தட்டு
**கிளித்தட்டு** அல்லது **தாச்சி** இலங்கையில் தமிழீழத்திலும், ஈழத்தமிழர்கள் வாழும் பல்வேறு உலக நாடுகளிலும், இந்தியாவில் கேரளாவிலும் பரவலாக விளையாடப்படும் விளையாட்டாகும். இது உடலுக்கு நல்ல பயன் தரும் விளையாட்டாகும்.

தோற்றம்
-------

வயல் நிலங்களில் விளையும் பயிரைக் கொத்திச் செல்ல வரும் கிளிகளை கூட்டமாய் நின்று உழவர் துரத்தும் வழமையினின்று கிளித்தட்டு தோன்றியது என்கிறார் தேவநேயப் பாவாணர்.

போட்டி விதிமுறைகள்
------------------

மைதானத்தை முதலில் ஒரு போக்கு பெட்டிகளாக பிரித்து, பின்னர் நடுவே ஒரு கோடு போட்டு கொள்ளப்படும். படத்தை பார்க்கவும். எத்தனை ஒரு போக்கு பெட்டிகள் என்noபது விளையாட்டு குழு உறுப்பினர்களின் எண்ணிக்கையை பொறுத்தது. குறைந்தது ஒரு குழுவுக்கு 3 உறுப்பினர்களாவது வேண்டும். 

கிளிதட்டு மைதான அமைப்பு
யார் நாணய சுண்டலில் தோற்கின்றார்களோ அவர்கள் மறிப்பார்கள், மற்ற குழு புகுவார்கள். மறிக்கும் அணியினர் முதலாம் கோட்டையும், கடைசி கோட்டையும் தவிர மற்றக் கோடுகளில் நிற்பார்கள். மிகுதியான மறிக்கும் அணியை சேர்ந்தவர் கிளி என்று அழைக்கப்பட்டு, எந்த கோடுகளாலும் செல்ல வல்லவர். கிளியால் தொடப்பட்டால் புகும் குழு உறுப்பினர் ஆட்டமிழப்பார்.

முதலில் கிளி ஒரு தொங்கலிலும், புகுபவர்கள் ஒரு தொங்கலும் நிற்பார்கள். கிளி கூவிக்கொண்டு முன்னோக்கி வருவார். கிளி கூவியவுடன் புகுபவர்கள் உச்சி, தெண்டி அடுத்த எல்லைக்கு செல்ல முயல வேண்டும். தாண்டும் பொழுது மறிப்பவரால் தொடப்பட்டால் தாண்டுபவர் ஆட்டமிழப்பார். தாண்டும்போது மட்டுமே மறுப்பவர் தட்ட முடியும், சும்மா அருகில் நிற்கும் பொழுதோ, உச்சும் பொழுதோ தட்ட முடியாது. ஆனால், கிளி எங்கும் சென்று யாரையும் எப்பொழுதும் தட்டலாம். அதாவது, எட்டியும் தட்டலாம்.

உச்சி, தப்பி எல்லைக்கு சென்றவர்கள் பழம் என்று கருதப்படுவர். வந்து கொண்டிப்பவர்கள் காய்கள். பழமானவர், மீண்டும் புகுந்த எல்லைக்கே சென்றால் தான் அந்த அணியினருக்கு ஒரு புள்ளி கிடைக்கும். ஆனால், மீண்டும் வரும் பொழுது, பழம் காய் உள்ள ஒரு பெட்டிக்கு போகவது அவ்வளவு நல்லதல்ல, காரணம், இருவருக்கும் உச்சுவதற்கு குறுகிய இடமே கிடைக்கும். மேலும், கிளி பூட்டு போட்டு தட்ட முயல்வார்.

எந்த அணி கூடிய புள்ளிகளைப் பெறுகின்றதோ அவர்களுக்கே வெற்றி. பலருடன் சேர்ந்து விளையாடும் பொழுது, இந்த விளையாட்டு மிகவும் வேகமாகவும், விறு விறுப்பாகவும் அமையும்.

வேறு பெயர்கள்
-------------

இதன் வேறு வகையான விளையாட்டில் பயன்படுத்தப்படும் அரங்கங்கள் - படம் 11 ஆடவர் விளையாடும் கிளித்தட்டு விளையாட்டு அரங்கம். படம் 12 சிறுவர்கள் விளையாடும் கிளித்தட்டு விளையாட்டு அரங்கம். அ-ஆ இணையர் உள்ளே உப்புக் கொடுத்து உப்பு வாங்குவதாக நடித்துக் கைகொடுக்கும் இடம். இ-ஈ, உ-ஊ, எ-ஏ பாத்திகளும் அவை
* கிளித்தட்டு

குறிஞ்சி நிலத்தில் தட்டு என்பது பாத்தி. பாத்தியில் விளைந்த கதிர்களைத் தின்ன வரும் கிளிகளைத் தட்டி ஓட்டுவது போன்றதால் இதனைக் கிளித்தட்டு என்றர்.
* தண்ணீர் புரி

வயல்களில் தண்ணீர் பாய்ச்சுவது போல இருப்பதால் இதனை மருதநில மக்கள் தண்ணீர் புரி என்பர்
* உப்பு விளையாட்டு

கடல்நீர் உப்புப் பாத்தியில் பாய்வது போல இருப்பதால் நெய்தல்-நில மக்கள் இதனை உப்பு-விளையாட்டு என்பர்

மேலும் பார்க்க
--------------

* தமிழர் விளையாட்டுகள் (அண்மைய காலம்)

மேற்கோள்கள்
-----------

1. ↑  ஞா. தேவநேயப்பாவாணர். *தமிழ்நாட்டு விளையாட்டுகள்*.

வெளி இணைப்புகள்
---------------

* Thaychi பரணிடப்பட்டது 2005-09-07 at the வந்தவழி இயந்திரம்
* கிளித்தட்டு
**அன்னா பாபாஜி லத்தே** (Anna Babaji Latthe) (9 டிசம்பர் 1878 - 16 மே 1950) அல்லது **அண்ணாசாஹேப் லத்தே** ஒரு இந்திய அரசியல்வாதியும், சமூக சீர்திருத்தவாதியும், கல்வியாளரும் ஆவார். இவர் சத்யசோதக் சமாஜ் மற்றும் பிராமணர் அல்லாத இயக்கத்தின் தலைவரும் ஆவார். 

அண்ணாசாஹேப் லத்தே ராஜாராம் கல்லூரியில் ஆங்கில விரிவுரையாளராக தனது வாழ்க்கையைத் தொடங்கினார், பின்னர் கோலாப்பூர் மாநிலத்தின் கல்வி ஆய்வாளராக இருந்தார். இவர் 1920 ஆம் ஆண்டில் பம்பாய் தெற்கு கிராமப்புற தொகுதியில் இருந்து கோலாப்பூரின் சாகுவின் ஆதரவுடன் பிரித்தானிய இந்தியாவின் மத்திய சட்டமன்றத்திற்கு தேர்ந்தெடுக்கப்பட்டார்.

லத்தே 1925 ஆம் ஆண்டில் கோலாப்பூர் மாநிலத்தின் மூன்றாம் சத்ரபதி ராஜாராமின் ஆலோசகராக நியமிக்கப்பட்டார். திவான் ரகுநாதராவ் சப்னிஸ் ஓய்வு பெற்ற பிறகு, அவர் கோலாப்பூரின் திவானாக நியமிக்கப்பட்டார்.  வட்ட மேசை மாநாட்டில் கலந்து கொள்ள <i>சேம்பர் ஆஃப் பிரின்சஸ்</i> சிறப்பு அமைப்பால் இவர் பரிந்துரைக்கப்பட்டார். இவர் 1931 ஆம் ஆண்டில் திவான் பதவியிலிருந்து விலகி பெல்காமில் குடியேறினார்.

லத்தே 1936 ஆம் ஆண்டில் இந்திய தேசிய காங்கிரஸில் சேர்ந்தார் மற்றும் 1937 பம்பாய் பிரசிடென்சி தேர்தலில் பெல்காம் வடக்கு தொகுதியில் இருந்து பம்பாய் சட்டமன்றத்திற்கு தேர்ந்தெடுக்கப்பட்டார். அவர் முதல் கெர் அமைச்சரவையில் நிதி அமைச்சராக நியமிக்கப்பட்டார். இவர் மீண்டும் 1946 ஆம் ஆண்டில் பம்பாய் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள்
-----------

1. ↑  Patil, Padmaja. *Annasaheb Latthe and his times*. .
2. ↑  Phadke, Yashawant. *Visavya Shatakatil Maharashtra*.
அன்னா பொச்சின் ஒளிப்படம் (1900க்கு முந்தியது)
கன்வசில் வரையப்பட்ட ஒரு நெய்யோவியம்
**அன்னா பொச்** (Anna Boch) (10 பெப்ரவரி 1848 – 25 பெப்ரவரி 1936) ஒரு பெல்சிய ஓவியர் ஆவார். எனூவில் உள்ள சான் வா (Saint-Vaast, Hainaut) என்னும் இடத்தில் பிறந்த இவர் 1936ல் பெல்சியத்தில் உள்ள பிரசெல்சில் இக்செல் என்னும் இடத்தில் காலமானார்.

இவர் புது-உணர்வுப்பதிவுவாத இயக்கத்தில் பங்குபற்றியிருந்தார். இவரது தொடக்ககால ஆக்கங்களில் புள்ளியிய நுட்பத்தைப் பயன்படுதினார். ஆனாலும், அவர் ஓவியராக இருந்த காலத்தில் பெரும்பகுதியில் பயன்படுத்திய உணர்வுப்பதிவுவாதப் பாணிக்காகவே அவர் பெரிதும் அறியப்பட்டார். இசிடோர் வெர்கைடனின் (Isidore Verheyden) மாணவரான இவர், தியோ வான் ரிசெல்பர்க்கின் (Théo van Rysselberghe) செல்வாக்குக்கும் உட்பட்டிருந்தார்.

சேகரிப்புகள்
------------

தன்னுடைய சொந்த ஓவியங்களைத் தவிர, பிற ஓவியர்கள் வரைந்த உணர்வுப்பதிவுவாத ஓவியங்களின் முக்கியமான சேகரிப்பு இவரிடம் இருந்தது. இவரது சகோதரரின் நண்பரும் திறமையான ஓவியருமான வின்சென்ட் வான் கோ உடபடப் பல இளம் ஓவியர்களுக்கு இவர் ஊக்கம் அளித்தார். அன்னா பொச், வான் கோவிடம் இருந்து வாங்கிய சிவப்புத் திராட்சைத் தோட்டம் (The Vigne Rouge) என்னும் ஓவியமே வான் கோ தனது ஆயுட் காலத்தில் விற்பனை செய்த ஒரே ஓவியமாகக் கருதப்பட்டது. அன்னா பொச்சின் சேகரிப்புக்கள் அவரது இறப்பின் பின்னர் விற்கப்பட்டன. இதன் மூலம் கிடைத்த பணம், ஏழை ஓவிய நண்பர்களின் ஓய்வுக்கால வாழ்க்கைக்குப் பயன்பட வேண்டும் என எழுதி வைத்திருந்தார்.

மேற்கோள்கள்
-----------

1. ↑  "Anna Boch Collection".
2. ↑  "History of the Red Vineyard".
மரே அசிதாலிய நாற்கர வரைபடம். இவ்வரைபடத்தில் லோமோனோசோவ் பள்ளப்பகுதியையும் குனோவ்சிகை பள்ளளப் பகுதியையும் காணலாம். சைதோனியாவிற்கு அருகிலுள்ள புகழ் பெற்ற செவ்வாய் கோளில் முகம் என்ற நிலத்தோற்றமும் இந்நாற்கர வரைபடத்தில் இடம்பெற்றுள்ளது.
**அசிதாலியா குன்றுகள்** (*Acidalia Colles*) என்பவை செவ்வாய் கோளில் அமைந்துள்ள குன்றுகளின் குழுவுக்கு வைக்கப்பட்டுள்ள பெயராகும். செவ்வாய் கோளின் 50.9 ° வடக்கு அட்சரேகை மற்றும் 23.1 ° மேற்கு தீர்க்கரேகையில் அமைந்துள்ள மரே அசிடாலியம் நாற்கர வரைபடத்தில் இந்த குன்றுகளின் குழு காணப்படுகிறது. சுமார் 360 கி.மீ நீளம் கொண்ட இக்குன்று மரபுவழியான எதிரொளித் திறன் அடிப்படையில் பெயரிடப்பட்டது. குன்று என்ற சொல் சிறிய மலை அல்லது குமிழ் என்ற பொருளில் இங்கு பயன்படுத்தப்படுகிறது. அசிதாலியா குன்றுகளில் நீர் செல்வழி பள்ளத்தாக்கு நிலத்தோற்றங்கள் காணப்படுகின்றன.

அசிதாலியா குன்றுகளில் காணப்படும் நீர் செல்வழி தடங்களும் பிற தோற்றங்களும். அளவீடு 1,000 m (0.62 mi).

மேற்கோள்கள்
-----------

விக்கிமீடியா பொதுவகத்தில்,  
 ***அசிதாலியா குன்றுகள்***   
என்பதின் ஊடகங்கள் உள்ளன. 


1. ↑  Blue, Jennifer. "Acidalia Colles". *Gazetteer of Planetary Nomenclature*. USGS Astrogeology Research Program.
2. ↑  "Descriptor Terms (Feature Types)". *Gazetteer of Planetary Nomenclature*. International Astronomical Union (IAU) Working Group for Planetary System Nomenclature (WGPSN). 2014-06-23 அன்று மூலதளத்திலிருந்து பரணிடப்பட்டது எடுக்கப்பட்டது.
**அசிட்டைல்நீக்குநொதி தடுப்பிகள்** ( histone deacetyallase inhibitors, HDAC inhibitors) மூலக்கூற்று உயிரியலில் ஆய்வுக்காக பயன்படும் ஒரு தடுப்பூட்டி ஆகும். பின்னாளில் புற்று நோய் மற்றும் மூளையில் காயங்கள் ஏற்படும்போது , நிறப்புரியில் (chromosome) பல மாற்றங்கள் ஏற்படுகின்றன என கண்டுபிடிக்கப்பட்டன. நிறப்புரியில் உள்ள இசுடோன் புரதத்தில் ஏற்படும் எபிமரபியல் மாற்றங்களால் புற்று நோய் மிகைபடுத்தப்டுகின்றன என்றும், மூளையில் ஏற்படும் காயங்களினால் நரம்பு உயிரணுக்களில் இறப்பு நிகழ்கின்றன (programmed cell death or apotopsis) என அறியப்பட்டது. இவைகள் இசுடோன் புரதத்தில் ஏற்படும்
அசிட்டைல் நீக்கமும் (deacetyalation) ஒரு கரணியம் ஆகும். இதனால் அசிட்டைல் நீக்கம் தடுப்பூட்டி மருந்துகள் (வல்புரோயிக் காடி, சோடியம் பினைல் பியுட்ட்ரட், phenylbutyrate and valproic acid) கொடுக்கப்படும் போது புற்று நோய், மூளை காயங்களினால் ஏற்படும் பாதிப்புகள் குறைக்கப்படுகின்றன. மேலும் இம்மருந்துகள் இன்னும் ஆய்வு நிலையிலே உள்ளன. ஏனெனில் ஆய்வு விலங்கு ஒவ்வொன்றிலும் ஒவ்வொரு வகையான முடிவுகளை தருவதால் ஒரு நிலையான நிலைப்பாட்டுக்கு ஆய்வாளர்கள் வர முடியவில்லை.

மேற்கோள்கள்
-----------

1. ↑  "Histone deacetylase inhibitors". *Journal of Medicinal Chemistry* **46** (24): 5097–116. November 2003. doi:10.1021/jm0303094. பப்மெட்:14613312. .
2. ↑  "Macrocyclic histone deacetylase inhibitors". *Current Topics in Medicinal Chemistry* **10** (14): 1423–40. 2010. doi:10.2174/156802610792232079. பப்மெட்:20536416.
3. ↑  "Antimalarial and antileishmanial activities of histone deacetylase inhibitors with triazole-linked cap group". *Bioorganic & Medicinal Chemistry* **18** (1): 415–25. January 2010. doi:10.1016/j.bmc.2009.10.042. பப்மெட்:19914074.
**சிந்தல்பாடி சிவனீசுவரமுடையார் கோயில்** என்பது தர்மபுரி மாவட்டம், தரும்புரியில் இருந்து தென்கரைக்கோட்டை செல்லும் சாலையில் 28 கி.மீ தொலைவில் பாப்பிரெட்டிப்பட்டி வட்டம், மொரப்பூர் ஊராட்சி ஒன்றியத்துக்கு உட்பட்ட சிந்தல்பாடி என்ற ஊரில் உள்ள சிவன் கோயிலாகும்.

கோயிலின் பழமை
-------------

இக்கோயிலின் பழமையான கல்வெட்டு என்றால் அது 12 ஆம் நூற்றாண்டின் இரண்டாம் குலோத்துங்க சோழன் காலக் கல்வெட்டாகும். இதைக்கொண்டு பார்க்கும்போது இக்கோயில் 900 ஆண்டுகளுக்கு முற்பட்டது என அறியவருகிறது.

கோயிலமைப்பு
-----------

இக்கோயில் மேற்கு நோக்கி அமைந்துள்ளது. தெற்கிலும் மேற்கிலும் என இருவாயிலகள் உள்ளன. இக்கோயில் திருவுண்ணாழி, இடைநாழி, மகாமண்டபம் ஆகியவற்றைக் கொண்டுள்ளது. அம்மன் கோயில் சிவன் கோயிலுக்கு வலப்புரமாக திருச்சுற்றுக்குள் அமைக்கப்பட்டுள்ளது. பரிவார தெய்வங்களாக காலபைரவர், விநாயகர் ஆகிய தெய்வங்கள் உள்ளனர். கோயிலின் விமானம் இருதள விமானமாகும். இக்கோயிலில் பழமைவாய்ததாக இருப்பினும் நாள் வழிபாடுகள் இல்லாமல் அர்சகரால் வாரவழிபாடு மட்டுமே செய்யப்படுகிறது.

மேறகோள்கள்
----------

1. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 98.
**பெட்டன் நாகனார்** சங்ககால இசையமைப்பாளர்களில் ஒருவர். கடுவன் இளவெயினனார் என்னும் புலவர் பாடிய இரண்டு பரிபாடல்களுக்கு  இவர் இசையமைத்துப் பாடியுள்ளார்.திருமாலைப் போற்றும் இந்த இரு பாடல்களுக்கும் **பாலைபண்** கூட்டிப் பாலையாழ் இசையோடு பாடியிருக்கிறார். 

* பெட்டன் என்னும் சொல் பெரிதும் விரும்பத் தக்கவன் என்னும் பொருளைத் தரும். நாகன் என்னும் சொல்லுக்கு இளமைநலம் மிக்கவன் என்பது பொருள்.

இப் பாடல்களிலுள்ள இசையின்பப் பகுதிகளுக்கு எடுத்துக்காட்டு
1

மாஅயோயே! மாஅயோயே!
மறு பிறப்பு அறுக்கும் மாசு இல் சேவடி
மணி திகழ் உருபின் மாஅயோயே! (பரிபாடல் 3 அடி 1,2, 3)
2

செவ்வாய் உவணத்து உயர் கொடியோயே!
கேள்வியுள் கிளந்த ஆசான் உரையும்,
படி நிலை வேள்வியுள் பற்றி ஆடு கொளலும்,
புகழ் இயைந்து இசை மறை உறு கனல் முறை மூட்டித்
திகழ் ஒளி ஒண் சுடர் வளப்பாடு கொளலும்,
நின் உருபுடன் உண்டி;
பிறர் உடம்படுவாரா
நின்னொடு புரைய
அந்தணர் காணும் வரவு. (பரிபாடல் 2 அடி 60 முதல் 63)
திருமாலின் உருவமும், உணவும், வெளிப்பாடும் இவற்றில் கூறப்பட்டுள்ளன.

அடிக்குறிப்பு
-------------

1. ↑  பரிபாடல் 2, 3
2. ↑  பிணையும் பேணும் பெட்பின் பொருள. (தொல்காப்பியம் உரியியல் 40)
**பெட்ரிக் சிமேத்தானா** (Bedřich Smetana - 2 மார்ச் 1824 – 12 மே 1884) மிகவும் குறிப்பிடத்தக்க ஒரு செக் இசையமைப்பாளர் ஆவார். இவரது சிம்பொனிப் பாடலான *வஸ்த்தாவா* *(Vltava)*, இவரது ஆக்கங்களான *எனது நாடு* *(Má vlast)*, *விற்கப்பட்ட மணப்பெண்* *(Prodaná nevěsta)* போன்றவை மிகவும் புகழ் பெற்றவை.

வரலாறு
------

சிமெத்தானாவின் தந்தை அக்காலத்தில் ஆஸ்திரியப் பேரரசின் ஒரு பகுதியாக இருந்த பொஹீமியாவில் உள்ள லித்தோமிஸ் (Litomyšl) என்னும் இடத்தில் ஒரு மதுபான உற்பத்தியாளராக இருந்தார். சிமெத்தானா மிக இளம் வயதிலேயே பியானோ, வயலின் போன்ற இசைக் கருவிகளைக் கற்கத் தொடங்கியதுடன், தனது குடும்பத்தின் பிற உறுப்பினர்களுடன் சேர்ந்து நான்கு நரம்பு இசைக் கருவிகளைக் கொண்டு நடத்தப்படும் இசை நிகழ்ச்சிகளிலும் ஈடுபட்டு வந்தார். 1840 முதல் 1843 வரை *பில்சன்* என்னும் இடத்தில் உள்ள உயர்நிலைப் பள்ளியொன்றில் சிமெத்தானா கல்வி பயின்றார். தொடக்கத்தில் இவரது தந்தையின் எதிர்ப்பு இருந்தாலும் இவர் பிராக்கில் இசை பயின்றார். பின்னர் பிரபுத்துவக் குடும்பம் ஒன்றில் இசை ஆசிரியராக இவருக்கு வேலை கிடைத்தது. 1848ல் பிராண்ஸ் லிஸ்ட் என்னும் ஹங்கேரிய இசையமைப்பாளரின் நிதி உதவி மூலம் தனியான இசைப் பள்ளி ஒன்றை இவர் தொடக்கினார்.

1855 செப்டெம்பரில் இவருக்கு விருப்பமான இவரது இரண்டாவது குழந்தை, நாலு வயது மகள் பெட்ரிஸ்கா இறந்தது. ஒன்பது மாதத்துக்குப் பின்னர் இன்னொரு குழந்தையும் இறந்தது. சிமெத்தானா தன்னை இசையமைப்பிலேயே ஈடுபடுத்திக் கொண்டார். அவரது ஆக்கங்கள் அவரது சோகத்தை வெளிப்படுத்துவன ஆகவும், வரிகள் அவரது குழந்தைகளின் வாழ்க்கை போலவே சுருக்கமாக நிறுத்தப்பட்டவையாகவும் இருந்தன. 1856ல் இவர் சுவீடனில் உள்ள கொத்தன்பர்க் என்னும் இடத்திற்குக் குடிபெயர்ந்தார். அங்கே இசை கற்பிப்பதிலும், இசை நடத்துவதிலும் ஈடுபட்டார். 1863ல் மீண்டும் பிராக்குக்கு வந்த அவர், சிறப்பாக, செக் இசையை வளர்க்கும் எண்ணத்துடன் புதிய இசைப் பள்ளியொன்றைத் தொடங்கினார்.

1874 ஆம் ஆண்டளவில் இவர் ஓரளவு முற்றாகவே செவிடானார். ஆனாலும் இவர் தொடர்ந்தும் இசையமைப்பில் ஈடுபட்டிருந்தார். *எனது நாடு* என்னும் இவரது இசை ஆக்கம் இவருக்குச் செவிட்டுத்தன்மை உருவாகத் தொடங்கிய பின்னர் எழுதப்பட்டதே. 1875 ஆம் ஆண்டுக்குப் பின் இவர் பெரும்பாலும் ஜாப்கனீஸ் என்னும் சிறு ஊரிலேயே வாழ்ந்தார்.
**பெட்டதாசனபுரம்** (*Bettadasanapura*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும்.  இது பெங்களூரு நகர மாவட்டத்தின் பெங்களூரு தெற்கு வட்டத்தில் அமைந்துள்ளது. பெட்டதாசனபுரா என்ற பெயர் மூன்று கன்னட சொற்களின் சேர்கையிலிருந்து உருவானது: பெட்டா என்றால் "மலை", தாசா என்றால் "கடவுளின் அடிமை" புரா (புரம்) என்றால் "நகரம்" என்பதாகும்.

அமைவிடம்
--------

இந்த ஊரானது மாநில தலைநகரான பெங்களூரில் இருந்து 17 கிலோமீட்டர் தொலைவில் உள்ளது.

மக்கள் வகைபாடு
--------------

இந்த கிராமத்தின் மொத்தப் பரப்பளவு 192.11 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 412 வீடுகள் உள்ளன. கிராமத்தின் மொத்த மக்கள் தொகையானது 1,777 ஆகும். இதில் பெண்களின் எண்ணிக்கை 860 என்றும், ஆண்களின் எண்ணிக்கை 917 என்றும் உள்ளது. கல்வியறிவு பெற்றவர்கள் விகிதம் 62.41% ஆகும். இதில் ஆண்களின் எழுத்தறிவு விகிதம் 67.94% என்றும், பெண்களின் எழுத்தறிவு விகிதம் 56.51% என்றும் உள்ளது.

மேற்கோள்கள்
-----------

1. ↑  "Census of India : Village finder". Registrar General & Census Commissioner, India. 2008-12-18 அன்று பார்க்கப்பட்டது. Census Village code= 613060
2. ↑  "Bettadasanapura Village in Bangalore South (Bangalore) Karnataka - villageinfo.in". *villageinfo.in*. 2023-07-02 அன்று பார்க்கப்பட்டது.
**பர்ஸ் போலுட்** என்பவர் வடக்கு யுவான் அரசமரபின் ஒரு கானாவார். இவர் 1517 - 1519இல் ஆட்சி புரிந்தார். பிறகு 1519 - 1531இல் சினோங்காகப் பதவி வகித்தார். இவரது பெயரான பர்ஸ் போலுட் என்பதற்கு மங்கோலிய மொழியில் "எஃகு புலி" என்று பொருள் ஆகும்.

ஆட்சி
-----

பர்ஸ் போலுட் சினோங் தயன் கானின் மூன்றாவது மகன் ஆவார். தயன் கான் தன்னுடைய பேரனான போடி அலக் கானைத் தனக்குப் பிந்தைய ஆட்சியாளராக நியமித்தார். போடி அலக் கான் தயன் கானின் இரண்டாவது மகனின் மூத்த மகன் ஆவார். தயன் கானின் இறப்பிற்குப் பிறகு பர்ஸ் போலுட் சினோங் பெரிய கானாகத் தன்னைத் தானே அறிவித்துக் கொண்டார். போலுட் கான் மிகவும் இளையவராக இருப்பதாகவும், பெரிய மங்கோலியப் பேரரசை ஆட்சி செய்யச் சிறிதும் அனுபவமற்றவராக இருப்பதாகவும் கூறித் தன்னைக் கான் என்று அறிவித்துக் கொண்டார். சண்டை, ஒன்றிணைப்பு மற்றும் செழிப்பு ஆகியவை இறுதியாக மந்துகை மற்றும் தயன் கானின் ஆட்சியின் போது அடையப்பட்ட பிறகு அவை இழக்கப்படலாம் என்ற பயம் மங்கோலிய மக்களில் சிலர் இடையே இருந்தது. ஒரு மிகுந்த அனுபவமுடைய தலைவர் தேவை என்று அவர்கள் எண்ணினர். இதன் காரணமாகப் பர்ஸ் போலுட் தனக்கான ஆதரவைத் திரட்ட முடிந்தது. எனினும், மூன்று ஆண்டுகளுக்குப் பிறகு தயன் கானின் நான்காவது மகனான தன்னுடைய சித்தப்பாவுடன் போடி அலக் கான் கூட்டணி வைத்தார். பர்ஸ் போலுட் சினோங்கின் ஆட்சிக்குச் சவால் விடுத்தார். சொந்த மங்கோலியர்கள் மத்தியில் இரத்தம் சிந்துவதைத் தவிர்ப்பதற்காக ஒரு முடிவுக்கு இரு பிரிவினரும் வந்தனர். பர்ஸ் போலுட் சினோங் மகுடத்தைக் கைவிடுவார், போடி அலக் கான் மங்கோலியர்களின் புதிய பெரிய கானாவார் என்ற முடிவுக்கு வந்தனர். அதே நேரத்தில் போடி அலக் கானின் மகன்களும் வெவ்வேறு கான்களாகப் பெயரிடப்பட்டனர். எனினும், மங்கோலியர்களின் பெரிய கான் மகுடத்தை இழந்தது பர்ஸ் போலுட்டுக்கு மிகுந்த இழப்பாக இருந்தது. இதற்குப் பிறகு சீக்கிரமே இவர் இறந்து விட்டார். இவர் அல்டன் கானின் தந்தையாவார். அல்டன் கான் வடக்கு யுவானின் மிகச் சிறந்த தலைவர்களில் ஒருவராவார். பர்ஸ் போலுட் ஒயிரட்களுக்கு மற்றும் பிற மங்கோலியப் பிரிவுகளுக்கு எதிராக எதிரான தனது தந்தையின் படையெடுப்புகளின் போது தன் துணிச்சல் மற்றும் சிறந்த இராணுவத் திறமைகளுக்காக மிகப் பரவலாக அறியப்பட்டவர் ஆவார்.

உசாத்துணை
---------

1. ↑
காவிரிப்பூம்பட்டினத்துச் செங்கண்ணனார் பாடிய சங்கப் பாடல்கள் 3 உள்ளன. அகநானூறு 103, 271, நற்றிணை 389 ஆகிய பாடல்கள் அவை.

அகநானூறு 103 சொல்லும் செய்தி
----------------------------

* பாலைத்திணை

அவர் பொருள் தேடச் சென்றார். என் உடல் நலத்தையும் உடல் அழகையும் தம்முடன் எடுத்துச் சென்றுவிட்டார். என்னை நயந்தவர் அவற்றைத் திருப்பித் தரமாட்டார் போலும் - என்கிறாள் தலைவி.

### எழால் பறவை

வல்லூறு என்னும் கழுகு வகையைச் சேர்ந்தது எழால் என்னும் பறவை. இதன் தலைமயிர் கதிர்த்து இருக்கும். (பொது பொது என்று சிலிர்த்துக்கொண்டிருக்கும்). நிழலில்லாத வெட்டவெளியில் பறந்து இரை தேடும். மக்கள் விட்டு விலகிய பாழ் மன்றங்களில் இருக்கும். அது தன் உயிர்ப்புக் குரலை எழுப்பித் தன் துணையை அழைக்கும். குட்டிச்சுவர் மனையில் இருந்துகொண்டு அது எழுப்பும் ஒலியை எண்ணிப் பார்த்து என்னை நினைக்கமாட்டாரா என்று எண்ணித் தலைவி ஏங்குகிறாள்.

அகநானூறு 271 சொல்லும் செய்தி
----------------------------

* பலைத்திணை

அவியன் நாட்டு மூங்கில் போன்ற இவள் தோள் நலம் நெகிழ்ந்து போய்விட்டால் அதனை நலமுறச் செய்யும் மருந்து தலைவனைத் தவிர வேறு யார்? என்று தோழி தலைவன் உணரும் வகையில் தலைவியிடம் கூறுகிறாள்.

### அரசன் அவியன்

அவியன் என்னும் அரசன் ஆண்ட நாட்டில் வளமான மூங்கில்கள் மிகுதி. தலைவியின் தோள் இந்த அவியன் நாட்டு மூங்கில் போல் இருந்தது என்கிறார் இந்தச் செங்கண்ணனார்.

### பழந்தமிழ்

ஞெகிழின் = நெகிழின்  

வல்லுவதாக செய்வினை = செய்யஃம் செயல் நிறைவேறுவதாக  

இயவு = நடந்து இயங்கும் ஆற்று வழி

### தெளிந்த உண்மை

'நிலையரும் பொருட் பிணி' = பொருள் மேல் உள்ள ஆசை ஒரு பிணி. பொருள் நிலையில்லாதது.

### புறா கல் உண்ணல்

சிவந்த கால்களைக் கொண்டது வரிப்புறா. அது தன் துணையுடன் நெடுந்தொலைவு சென்று மேயும். ஆற்றுப்படுகையில் உள்ள சிறு சிறு கற்களை உண்ணும். (இது அதன் இரையைச் செரிமானம் செய்ய உதவும்) மழை பெய்யாத்தால் வாடிக் கிடக்கும் மரல் என்னும் புல்லின் விதைகளையும் உண்ணும்.

### நெல்லி

வெயிலில் நடந்து செல்வோர்க்கு நெல்லிக்காய் தாகம் தீர்க்கும் மருந்தாக உதவும்.

நற்றிணை 389 சொல்லும் செய்தி
---------------------------

என் தாய் என்னை விருப்பத்தோடு பார்த்தாள். கிளி ஓட்டத் தினைப்புனம் செல்க என்றாள். என் தந்தை தன் ஏவல் இளையருடன் மா வேட்டைக்குச் சென்றுள்ளான். வாரணம் என்னும் காட்டுக் கோழி புழுதியைக் கிண்டும்போது நல்ல பொன் துகள்கள் இமைக்கும் நாட்டை உடையவர் அவர் (தலைவன்) என்கிறாள் தலைவி. (தன்னைப் பொன்னோடு பொருத்திக் காட்டுகிறாள்)

### 'அன்புறு காமம் அமைந்த நம் தொடர்பு'

தொல்காப்பியர் காதலன் தாரலிக்கு இடையே அமைந்த தொடர்பை 'அன்பொடு புணர்ந்த ஐந்திணை' என்று குறிப்பிடுகிறார். செங்கண்ணனார் இந்தத் தொடர்பை அன்புறு காமம் என்கிறார்.

### உவமை

* வேங்கை மரம் புலியைப் போலப் பூத்துக் குலுங்கியது.
* மலை மணியின் நிறம் போல நீல நிறத்துடன் காணப்பட்டது.

### பொருள் விளக்கத் தமிழ்த்தொடர்

'சிதர் கால் வாரணம்' - வாரணம் என்னும் சொல் யானையையும் கோழியையும் குறிக்கும். யானையின் காலில் சிதைவு இல்லை. கோழியின் காலில் பிளவு பட்ட விரல்கள் இருக்கும். எனவே கோழியைக் குறிக்கும் பொருள் விளக்கத் தொடராகச் சிதர்க்கால் வாரணம் என்னும் தொடரை இந்தச் செங்கண்ணனார் பயன்படுத்தியுள்ளார்.
**சிந்தித்து முன்கணிப்பவர் உவமைகள்** என்பது இயேசு அடுத்தடுத்துக் கூறிய இரு உவமைகளைக் குறிக்கும். புதிய ஏற்பாட்டில் லூக்கா 14:25-33 இல் இவ்வுவமைகள் இடம் பெறுகின்றன. ஒருவர் கடவுளுக்கு அடுத்துதான் தன் சொந்த விருப்பத்தையும், நலனையும், தன்னைச் சார்ந்தோரின் நலனையும் கவனிக்க வேண்டும் என இவை எடுத்துரைக்கின்றன.

உவமையின் விவரிப்பு
------------------

லூக்கா நற்செய்தியில் இவ்வுவமை பின்வருமாறு உள்ளது:

> பெருந்திரளான மக்கள் இயேசுவோடு சென்றுகொண்டிருந்தனர். அவர் திரும்பிப் பார்த்து அவர்களிடம் கூறியது: *என்னிடம் வருபவர் தம் தந்தை, தாய், மனைவி, பிள்ளைகள், சகோதரர் சகோதரிகள் ஆகியோரையும், ஏன், தம் உயிரையுமே என்னைவிட மேலாகக் கருதினால், அவர் என் சீடராயிருக்க முடியாது.*   
>  *தம் சிலுவையைச் சுமக்காமல் என் பின் வருபவர் எனக்குச் சீடராய் இருக்கமுடியாது.*   
>    
>  *உங்களுள் யாராவது ஒருவர் கோபுரம் கட்ட விரும்பினால், முதலில் உட்கார்ந்து, அதைக் கட்டிமுடிக்க ஆகும் செலவைக் கணித்து, அதற்கான பொருள் வசதி தம்மிடம் இருக்கிறதா எனப் பார்க்கமாட்டாரா?*   
>  *இல்லாவிட்டால் அதற்கு அடித்தளமிட்ட பிறகு அவர் கட்டி முடிக்க இயலாமல் இருப்பதைப் பார்க்கும் யாவரும் ஏளனமாக,* இம்மனிதன் கட்டத் தொடங்கினான்; ஆனால் முடிக்க இயலவில்லை *என்பார்களே!*   
>    
>  *வேறு ஓர் அரசரோடு போர் தொடுக்கப்போகும் அரசர் ஒருவர், இருபதாயிரம் பேருடன் தமக்கு எதிராக வருபவரைப் பத்தாயிரம் பேரைக் கொண்டு எதிர்க்க முடியுமா என்று முதலில் உட்கார்ந்து சிந்தித்துப் பார்க்க மாட்டாரா?*   
>  *எதிர்க்க முடியாதெனில், அவர் தொலையில் இருக்கும்போதே தூதரை அனுப்பி, அமைதிக்கான வழியைத் தேட மாட்டாரா?*   
>    
>  *அப்படியே, உங்களுள் தம் உடைமையையெல்லாம் விட்டுவிடாத எவரும் என் சீடராய் இருக்க முடியாது.*   
>  - லூக்கா 14:25-33, பொது மொழிபெயர்ப்பு
> 
>

மேற்கோள்கள்
-----------

1. ↑  Charles McCollough, *The Art Of Parables: Reinterpreting the Teaching Stories of Jesus in Word and Scripture*, Wood Lake Publishing, 2008, ISBN 1-55145-563-3, pp. 94-95.

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
**பைத்தான்** (*Paiṭhaṇ*) About this soundஒலிப்பு (உதவி·தகவல்), புராண, இதிகாச காலத்தில் **பிரதிஷ்டானம்** என அழைக்கப்பட்ட இந்நகரம் மகராஷ்டிரா மாநிலத்தின், அவுரங்கபாத் மாவட்டத்தில் பாயும் கோதாவரி ஆற்றின் கரையில் அமைந்த நகராட்சியும் மற்றும் நகரமும் ஆகும். இந்நகரம் அவுரங்காபாத் நகரத்திற்கு தெற்கே 56 கிலோ மீட்டர் தொலைவில் உள்ளது. முன்னர் இந்நகரம் கிமு இரண்டாம் நூற்றாண்டு முதல் கிபி இரண்டாம் நூற்றாண்டு வரை சாதவாகனர்களின் தலைவநகராக விளங்கியது.

பைத்தான் நகரம் திகம்பர சமணர்களின் முக்கியப் புனிதத் தலங்களில் ஒன்றாகும். இந்நகரத்தில் சமணர்களின் 20வது தீர்த்தகரரான பகவான் முனீஸ்வரநாதரின் கருங்கல் சிலையுடன் கூடிய சமணக் கோயில் உள்ளது. இந்நகரத்தில் சூபி பிரிவு இசுலாமியர்கள் 20% வாழ்கினறனர். பைத்தானி பட்டுச் சேலை ரகங்களுக்கு இந்நகரம் புகழ்பெற்றது. இந்நகரத்தின் அருகே ஜெயக்காடி அணை உள்ளது.

மக்கள் தொகை பரம்பல்
-------------------

2011-ஆம் ஆண்டின் மக்கள் தொகை கணக்கெடுப்பின் படி, 20 வார்டுகளும், 8,350 வீடுகளும் கொண்ட பைத்தான் நகராட்சியின் மொத்த மக்கள்தொகை 41,536 ஆகும். மக்கள்தொகையில் ஆண்கள் 21,269 மற்றும் பெண்கள் 20,267 ஆகவுள்ளனர். ஆறு வயதிற்குட்பட்ட குழந்ந்தைகள் 5467 ஆகவுள்ளனர். பாலின விகிதம் 1000 ஆண்களுக்கு, 953 வீதம் உள்ளனர். சராசரி எழுத்தறிவு 81.59% ஆகவுள்ளது. மக்கள்தொகையில் இந்துக்கள் 74.66%, இசுலாமியர் 21.71%, கிறித்தவர்கள் 0.22%, சீக்கியர்கள் 0.01%, பௌத்தர்கள் 2.45%, சமணர்கள் 0.72% மற்றவர்கள் 0.22% ஆகவுள்ளனர்.

மேற்கோள்கள்
-----------

1. ↑  Paithan Population Census 2011

| * பா
* உ
* தொ
பைத்தான் நகரம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | அவுரங்காபாத் |  |
|  |  |  |
| நெவசா | **பைத்தான் நகரம்** | ஷாஹாகாத் |
|  |  |  |
|  | பீத் |  |

 |

வெளி இணைப்புகள்
---------------

* விக்கிச்செலவில் செலவு வழிகாட்டி: Paithan
**பர்வானோ பாட்டி** (*Parwano Bhatti*) பாக்கித்தான் நாட்டைச் சேர்ந்த ஓர் எழுத்தாளர் ஆவார். முக்கிய சிந்தி மொழி கவிஞர் பத்திரிகையாளர், நடிகர், வானொலி இசையமைப்பாள என பன்முகங்களால் இவர் அறியப்படுகிறார். 1934 ஆம் ஆண்டு பிப்ரவரி மாதம் 6 ஆம் தேதியன்று இவர் பிறந்தார். தனது 82 ஆவது வயதில் இறந்தார்.

வாழ்க்கைக் குறிப்பு
-------------------

1947 இல் பத்திரிகைத் துறையில் தனது வாழ்க்கையைத் தொடங்கினார். 1950 ஆம் ஆண்டில் தனது கவிதைகளை வெளியிடத் தொடங்கினார். முதன்முதலில் 1953 ஆம் ஆண்டில் மித்தா ராம் விடுதியில் முஜ்ரிம் கவுன்? என்ற மேடை நாடகத்தில் நடித்தார். 1963 ஆம் ஆண்டில் இவர் சிந்தி அதாபி சங்கத்தின் இணைச் செயலாளராகத் தேர்ந்தெடுக்கப்பட்டார். 1968 ஆம் ஆண்டில் இவரது முதல் புனைகதை படைப்பு வெளியிடப்பட்டது. 1970 ஆம் ஆண்டு ஏக்யூ பிர்சாதா இயக்கிய மெகபூப் மிதா திரைப்படத்தில் நிலப்பிரபுத்துவப் பிரபுவாக நடித்தார்.

மேற்கோள்கள்
-----------

1. ↑  "Multi-talented individual: Sindhi actor, poet and journalist Parwano Bhatti dies – The Express Tribune". 1 December 2016.
2. ↑  Aziz, Shaikh (3 December 2016). "Parwano Bhatti: a distressed soul".
**பெட்டஹலசூர்** (*Bettahalasur*) என்பது இந்திய மாநிலமான கர்நாடகத்தில் உள்ள பெங்களூரு நகர மாவட்டத்தில் உள்ள மக்கள் தொகை கணக்கெடுப்பு நகரமாகும். 

பெட்டஹலசூர் கல் உடைப்பு பகுதிகளுக்கு பெயர் பெற்றது, ஆனால் அண்மைக்காலமாக கல்லுடைப்பு பகுதிகளின் செயல்பாடுகள் நிறுத்தப்பட்டுள்ளன.[]

அமைவிடம்
--------

பெட்டஹலசூர் மாநில தலைநகரான பெங்களூரில் இருந்து 10 கிலோமீட்டர் தொலைவிலும், கெம்பே கவுடா பேருந்து முனையத்ததில் இருந்து 25 கி.மீ தொலைவிலும், பெங்களூரு பன்னாட்டு வானூர்தி நிலையத்திலிருந்து 16 கி.மீ. தொலைவிலும் உள்ளது.

மக்கள் வகைபாடு
--------------

இந்த கிராமத்தின் மொத்தப் பரப்பளவு 598.25 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 900 வீடுகள் உள்ளன. கிராமத்தின் மொத்த மக்கள் தொகையானது 3,573 ஆகும். இதில் பெண்களின் எண்ணிக்கை 1,756 என்றும், ஆண்களின் எண்ணிக்கை 1,817 என்றும் உள்ளது. கல்வியறிவு பெற்றவர்கள் விகிதம் 73.05% ஆகும். இதில் ஆண்களின் எழுத்தறிவு விகிதம் 78.43% என்றும், பெண்களின் எழுத்தறிவு விகிதம் 67.48% என்றும் உள்ளது.

மேற்கோள்கள்
-----------

1. ↑  "Bettahalasur Village in Bangalore North (Bangalore) Karnataka - villageinfo.in". *villageinfo.in*. 2023-07-02 அன்று பார்க்கப்பட்டது.
**பெட்டாலிங் தெரு**
**பெட்டாலிங் தெரு** (மலாய்: *Jalan Petaling*; ஆங்கிலம்: *Petaling Street*; சீனம்: *茨厂街*) என்பது மலேசியா, கோலாலம்பூர் மாநகரில் அமைந்துள்ள ஒரு சீனர்ப் பகுதியாகும். சீனப் பண்பாட்டுக் கூறுகளைச் சிறப்பாகக் கொண்ட ஒரு கடைத்தெரு. இந்தக் கடைத்தெருப் பகுதியை **சைனா டவுன்** (ஆங்கிலம்: **Chinatown KL**) என அழைப்பதும் உண்டு.

இங்கே துணிமணிகள், அணிகலன் பொருட்கள், பாடல் குறுவட்டுக்கள், திரைப்படக் குறுவட்டுக்கள், இறுவட்டுக்கள் அதிகமாய் விற்பனை ஆகின்றன. உள்ளூர் மக்களும் சுற்றுலாப் பயணிகளும் இங்கு கூடுவது வழக்கம். விற்கப்படும் பொருட்களின் விலையைப் பேரம் பேசி குறைப்பது வாடிக்கை. இங்கு போலிப் பொருட்கள் விற்கப் படுவதும்; காப்புரிமை மீறபட்ட பொருட்கள் விற்பதும் பொதுவான கூறுகளாக உள்ளன. 

இந்தப் பகுதியில் பல உணவகங்களும் தெருவோர உணவுக் கடைகளும் உள்ளன. *ஒக்கியான் மீ (Hokkien mee),* *ஈக்கான் பகார் (Ikan Bakar)* எனும் தீயிலிட்ட மீன், *அசாம் லக்சா (asam laksa),* *கறி இழையுணவு (curry noodles)* போன்ற உள்ளூர்ச் சிறப்பு உணவுகளுக்கும் இந்த இடம் புகழ்பெற்றது. 

இங்குள்ள வணிகர்கள் பெரும்பாலும் ஆன் சீனர்களாக இருப்பினும், இந்திய,  மலாய் மற்றும் வங்காள தேசத்தினரும் வணிகம் செய்கின்றனர்.

காட்சியகம்
----------

* பச்சை கடல்நாகம்; முகப்புக் காட்சி *பச்சை கடல்நாகம்*; முகப்புக் காட்சி
* பச்சை கடல்நாகம்; பின்புறமாய் வரிசையான கடைகள் *பச்சை கடல்நாகம்*; பின்புறமாய் வரிசையான கடைகள்
* 1989-ஆம் ஆண்டில் பெட்டாலிங் தெரு1989-ஆம் ஆண்டில் பெட்டாலிங் தெரு
* இரவில் பெட்டாலிங் தெருஇரவில் பெட்டாலிங் தெரு

மேற்கோள்கள்
-----------

1. ↑  "Petaling Street". *www.malaysia.travel* (ஆங்கிலம்). Tourism Malaysia. 28 ஏப்ரல் 2019 அன்று மூலம் பரணிடப்பட்டது. 28 April 2019 அன்று பார்க்கப்பட்டது.
2. ↑  Hunter, Murray (28 July 2015). "Why Kuala Lumpur could be on its way to becoming the sex capital of Asia". *Asian Correspondent*. 1 பிப்ரவரி 2019 அன்று மூலம் பரணிடப்பட்டது. 28 November 2017 அன்று பார்க்கப்பட்டது.

விக்கிமீடியா பொதுவகத்தில்,  
 ***பெட்டாலிங் தெரு***   
என்பதின் ஊடகங்கள் உள்ளன.
**கு. ப. ரா** என்று பரவலாக அறியப்பட்ட **கு. ப. ராஜகோபாலன்** (ஜனவரி 1902 - ஏப்ரல் 27, 1944) ஒரு தமிழ் எழுத்தாளர். சிறுகதை, நாவல், கவிதை, வசன கவிதை, ஓரங்க நாடகம், திறனாய்வு, வாழ்க்கை வரலாறு, மொழிபெயர்ப்பு எனப் பலவகைப் படைப்புகளை அளித்தவரெனினும் அவரது சிறுகதைகளின் சிறப்பினால் "சிறுகதை ஆசான்" என்று அழைக்கப்படுகிறார்.

வாழ்க்கை வரலாறு
---------------

கு. ப. ரா கும்பகோணத்தில் பிறந்தவர். அவருடைய பெற்றோர் பட்டாபிராமையர்- ஜானகி அம்மாள். திருச்சி கொண்டையம்பேட்டைப் பள்ளியில் ஆரம்பக் கல்வியும், தேசியக் கல்லூரியில் இடைநிலை (இண்டர்மீடியட்) கல்வியும் பெற்றார். கும்பகோணம் அரசினர் கல்லூரியில் வடமொழியை சிறப்புப் பாடமாகக் கொண்டு இளங்கலைப் பட்டம் பெற்றார். தனது 24ஆம் வயதில் அம்மணி அம்மாளை மணந்தார். மதுரை மாவட்டம் மேலூர் வட்டாட்சியர் அலுவலகத்தில் கணக்கராகப் பணியாற்றினார். கண்புரை நோயின் காரணமாக கண் பார்வை குன்றியதால் அப்பணியில் இருந்து விலகினார். கண் பார்வை குன்றிய நிலையிலும் மணிக்கொடி போன்ற இதழ்களில் அவர் இலக்கியப் படைப்புகளை எழுதி வெளியிட்டார்.

மருத்துவ சிகிச்சைக்குப்பின் கண் பார்வை மீண்டும் கிட்டியது. சென்னைக்கு இடம் பெயர்ந்து முழுநேர எழுத்தாளராக மாறினார். மணிக்கொடி, கலைமகள், சுதந்திர சங்கு, சூறாவளி, ஹனுமான், ஹிந்துஸ்தான் போன்ற இதழ்களில் அவரது படைப்புகள் வெளியாகின. வ. ராமசாமி ஆசிரியராக இருந்த "பாரத தேவி" என்ற இதழிலும், கா. சீ. வெங்கடரமணி நடத்திய "பாரத மணி" இதழிலும் சிலகாலம் பணியாற்றினார். கு. ப. ரா தனது இயற்பெயரிலும் "பாரத்வாஜன்", "கரிச்சான்', "சதயம்" போன்ற புனைப்பெயர்களிலும் படைப்புகளை வெளியிட்டார். இரண்டாம் உலகப் போரின் போது கும்பகோணத்துக்கு மீண்டும் திரும்பி "மறுமலர்ச்சி நிலையம்" என்ற பெயரில் புத்தக நிலையம் ஒன்றை நடத்தினார். 1943-ஆம் ஆண்டு கிராம ஊழியன் இதழின் சிறப்பாசிரியராகப் பொறுப்பேற்றார். அதற்கு அடுத்த ஆண்டு அவ்விதழின் ஆசிரியரானார். ஆனால் இழைய அழுகல் நோயால் தாக்கப்பட்டு 1944ஆம் ஆண்டு இறந்தார்.

கு. ப. ரா. வின் தங்கை சேது அம்மாளும் அறியப்பட்ட ஓர் எழுத்தாளர்.

படைப்புகள்
----------

(பட்டியல் முழுமையானதல்ல)

### சிறுகதைத் தொகுப்புகள்

* *ஆத்மசிந்தனை* (1986)
* *ஆற்றாமை* (1990)
* *கனகாம்பரம் முதலிய கதைகள்* (1944)
* *காணாமலே காதல்* (1943)
* *புனர்ஜன்மம் சிறுகதைகள்*(1943)

### கட்டுரைத்தொகுதி

* *கண்ணன் என் கவி* (1937)
* *எதிர்கால உலகம்* (1943)
* *ஸ்ரீஅரவிந்த யோகி* (1940)
* *டால்ஸ்டாய் வாழ்க்கையும் உபதேசமும்* (1985)
* *பக்தியின் சரிதை* (1992)

### மொழிபெயர்ப்புகள்

* *அனுராதா* (சரத்சந்திரர் - புதினம்)
* *ஆறு நவயுக நாவல்கள்* (புதினம்) (1940)
* *இரட்டை மனிதன்* (ஆர்.எல்.ஸ்டீவன்ஸன் - புதினம்)
* *டால்ஸ்டாய் சிறுகதைகள் - I,II,III பாகங்கள்* (1942)
* *துர்க்கேஸநந்தினி* (பக்கிம் சந்திர சாட்டர்ஜி - புதினம்)
* *தேவி ஸௌதுராணி* (பக்கிம் சந்திர சாட்டர்ஜி - புதினம்)
* *ஹரிலட்சுமி*  (சரத்சந்திரர் - புதினம்)
* *ஹிரண்மயி*  (சரத்சந்திரர் - புதினம்) (1949)

### நாடகங்கள்

* *அகலியை* (1967)

### படைப்புத் தொகுதிகள்

* *கு.ப.ரா. கட்டுரைகள்* (2012)
* *கு.ப.ரா கதைகள்* (2009)
* *கு.ப.ரா சிறுகதைகள்* (2014)
* *கு.ப.ரா. படைப்புகள் (நாடகங்களும் கவிதைகளும்)* (2010)
* *சிறிது வெளிச்சம் (தொகுப்பில் வராத கதை, குறுநாவல்கள், கவிதைகள்* (1969)
* *கருவளையும் கையும் (கவிதைத் தொகுதி- காவிரி இதழ் வெளியீடு)*  ((2021)

மேற்கோள்கள்
-----------

1. 1 2 3  "சிறுகதை ஆசான்' கு.ப.ரா.
2. 1 2  "Stories of another day". 2012-11-11 அன்று மூலம் பரணிடப்பட்டது. 2013-09-23 அன்று பார்க்கப்பட்டது.

வெளி இணைப்புகள்
---------------

* அந்த ஒரு வார்த்தை
* கு.ப.ரா
* பரணிடப்பட்டது 2021-04-19 at the வந்தவழி இயந்திரம்
**பெட்சைட்டு** (Petzite) என்பது Ag3AuTe2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நீர்வெப்பப் படிவுகளில் எஃகுச் சாம்பல் நிறத்தில் காணப்படும் இக்கனிமம் ஒரு மென்மையான தெல்லூரைடு கனிமம் என்று வகைப்படுத்தப்படுகிறது. சமநீள படிகங்களாகத் தோன்றும் பெட்சைட்டு பொதுவாக தெலூரியம் மற்றும் தங்கக் கனிமங்களுடன் சேர்ந்த நிலையிலும் பெரும்பாலும் வெள்ளி, பாதரசம் மற்றும் தாமிரத் தனிமங்களுடன் சேர்ந்தும் கிடைக்கிறது. 

1845 ஆம் ஆண்டு உருமேனியா நாட்டைச் சேர்ந்த வேதியியலாளர் டபிள்யூ.பெட்சு என்பவர் முதன்முதலில் இக்கனிமத்தை அந்நாட்டின் திரான்சில்வேனியா பகுதியில் கண்டறிந்தார். இதனால் கனிமத்திற்கு பெட்சைட்டு எனப் பெயர் சூட்டப்பட்டது. வில்லியம் காரல் இரிட்டர் வோன் ஆய்திங்கர் கனிமத்தின் பண்புகளை விவரித்ததோடு இதை முதலில் ஆய்வு செய்த பெட்சுக்கு அர்ப்பணித்தார். 

தங்கச் சுரங்கங்களின் நரம்பிழைகளில் தெலூரைடுகளுடன் சேர்ந்து தோன்றும் பெட்சைட்டு எசைட்டு, சில்வேனைட்டு, கிரென்னரைட்டு, கேலாவரைட்டு, அல்டையிட்டு, மாண்ட்பிராயைட்டு, மெலோனைட்டு, புரோபர்கைட்டு, டெட்ராதைமைட்டு, இரிக்கார்டைட்டு, வல்கேனைட்டு, பைரைட்டு போன்ற கனிமங்களுடன் சேர்ந்த நிலையில் காணப்படுகிறது. 

உயுட்டன்போகார்டைட்டு (Ag3AuS2), பிசுசெசரைட்டு (Ag3AuSe2) கனிமங்களுடன் சேர்ந்து உருவாகி உயுட்டன்போகார்டைட்டு கனிமக் குழுவில் பெட்சைட்டு இடம்பெற்றுள்ளது.

மேற்கோள்கள்
-----------

1. ↑  Mineralienatlas
2. 1 2 3   Handbook of Mineralogy
3. 1 2   Webmineral.com
4. ↑   Mindat.org
**கு. திருப்பதி** (ஆகத்து 9, 1930 - செப்டம்பர் 30, 2015) தமிழக அரசியல்வாதி ஆவார்.

இவர் தமிழ்நாட்டில் மதுரை மாவட்டத்தில் குழந்தைவேல் பிள்ளை - பாப்பாத்தி அம்மாள் ஆகியோருக்கு இரண்டாவது குழந்தையாகப் பிறந்தார். இவர் 1971-இல் நடந்த தமிழ்நாடு சட்டப்பேரவைத் தேர்தலில் திராவிட முன்னேற்ற கழகத்தின் சார்பாக மதுரை மத்தி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினரானார். மதுரையைச் சேர்ந்த இவர் மதுரைக் கல்லூரியில் பொருளாதாரத்தில் இளநிலைப் பட்டம் பெற்று, பின்னர் சென்னை சட்டக் கல்லூரியில் சட்டம் பயின்று பட்டம் பெற்றார். அரசியலுக்கு வரும் முன் வழக்கறிஞராக பணியாற்றினார்.

செப்டம்பர் 30, 2015-ல் மாலை சுமார் 6.30 மணியளவில் காலமானார். திராவிட முன்னேற்ற கழகத்தின் தலைவர் கலைஞர், கு. திருப்பதி க்கான இரங்கல் செய்தியை முரசொலி பத்திரிகையில் தெரிவித்தார். இவரின் மறைவுக்கு இரங்கல் குறிப்பு தமிழ்நாடு சட்டமன்றத்தில் 21 ஆம் தேதி ஜனவரி மாதம் 2016 ஆம் ஆண்டு பதிவு செய்யப்பட்டது.

மேற்கோள்கள்
-----------

1. ↑  "1971 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2015-07-26 அன்று பார்க்கப்பட்டது.
2. ↑  1971 Tamil Nadu Election Results, Election Commission of India
3. ↑  தினத்தந்தி செய்தித்தாள்
4. ↑  முரசொலி செய்தித்தாள்
5. ↑  "தினமலர் செய்தித்தாள்". 2015-10-02 அன்று மூலம் பரணிடப்பட்டது. 2015-10-01 அன்று பார்க்கப்பட்டது.
6. ↑  திமுக தலைவர் கலைஞர், கு. திருப்பதி க்கான இரங்கல் செய்தியை முரசொலி பத்திரிகையில் தெரிவித்தார்
7. ↑  "தமிழ்நாடு சட்டமன்றத்தில் இரங்கற் குறிப்பு" (PDF). 2016-03-04 அன்று மூலம் (PDF) பரணிடப்பட்டது. 2016-02-23 அன்று பார்க்கப்பட்டது.
**கருவரகு *(Paspalum scrobiculatum)*** எனப்படுவது கைப்பும் இனிப்பும் கலந்த சுவையுள்ள ஒரு தானியம். இது நெடிய புல் போன்று 90 செமீ உயரம் வரை வளரக்கூடியது. பண்டைக் காலத்தில் இது தெற்காசியாவிற் பயிரிடப்பட்டுள்ளது. ஆபிரிக்காவின் அயன மண்டலப் பகுதிகளில் காட்டுத் தாவரமாக விரவிக் காணப்படுகிறது. எனினும், ஆபிரிக்காவில் இது ஒரு பாரம்பரிய உணவுப் பொருளாகும்.

மிகக் குறைவாகவே அறியப்பட்டதான இத்தாவரத்தின் தானிய மணிகள் போசாக்கு மிக்கவையாகவும் வேண்டாத பக்க விளைவுகளைத் தோற்றுவிக்காதவையாகவும் உள்ளன. கருவரகுப் பயிர்கள் நிலத்திற்கு வளம் சேர்ப்பனவாகும்.

இந்தியாவில் கருவரகு மணிகள் வகை-II நீரிழிவுக்கு மருந்தாகப் பயன்படுத்தப்படுகின்றன. பூச்சிக் கட்டுப்பாட்டுக்குப் பயனுள்ளதான கொழுப்பமிலங்கள் உட்படப் பல்வேறு தாவரப் பதார்த்தங்களும் இதிலிருந்து பெறப்படுகின்றன. இத்தாவரம் குறித்துப் பண்டைய சிங்களச் சோதிட நூல்களிலும் கூறப்பட்டுள்ளது.

மேற்கோள்கள்
-----------

1. ↑  National Research Council (1996-02-14). "Other Cultivated Grains". *Lost Crops of Africa: Volume I: Grains*. Lost Crops of Africa. **1**. National Academies Press. பக். 249. பன்னாட்டுத் தரப்புத்தக எண்:978-0-309-04990-0.. பார்த்த நாள்: 2008-08-01.
**கருவண்ணூர் ஆறு** (*Karuvannur River*) என்பது தென்னிந்தியாவில்கேரளாவின் திருச்சூர் மாவட்டத்தில் ஓடும் நான்காவது பெரிய ஆறு ஆகும். குருமாலி ஆறு, மணலி ஆறும் இணைந்து கருவண்ணூர் ஆறாகப் பாய்கின்றது.

ஆற்றோட்டம்
----------

மணலி ஆறு மற்றும் குருமாலி ஆறு ஆகிய இரு ஆறுகளின் சங்கமத்தால் ஆறட்டுப்புழாவில் இந்த ஆறு உருவாகிறது. பின்னர் கருவண்ணூர் ஆறு கோலே சதுப்புநிலங்களுக்கிடையே பாய்கிறது. இந்த ஆறு திருச்சூர் கோலே சதுப்புநிலங்களை இரண்டு பகுதிகளாகப் பிரிக்கிறது. வடக்கில் 8,072 ஹெக்டேர் பரப்பளவு கொண்ட வடக் கோல் என்றும், தெற்கில் 2,115 ஹெக்டேர் பரப்பளவு தென்கோல் என்றும் இப்பகுதிகள் அழைக்கப்படுகின்றன. கருவண்ணூர் ஆறு மேற்கு நோக்கிப் பாய்ந்து இரண்டாகப் பிரிகிறது. ஒன்று திருச்சூர் மாவட்டத்தில் உள்ள கோனோலி கால்வாயில் சேர்ந்து எனமக்கல் ஏரியிலும் மற்றொன்று பெரியாற்றிலும் கலக்கிறது. இந்த ஆறு 48 கிலோமீட்டர் நீளமும் 1,054 கிமீ 2 நிலப் பரப்பையும் கொண்டுள்ளது. திருச்சூர் மாவட்டத்தில் உள்ள பல ஊராட்சிப் பகுதிகள் இந்த ஆற்றிலிருந்து குடிநீர் பெறுகின்றன.

விலங்கினங்கள் மற்றும் தாவரங்கள்
-------------------------------

கடந்த 150 ஆண்டுகளாக அழிந்து வரும் இனமாகக் கருதப்பட்ட புழுக்கூரி மீன் கடந்த 2014-ம் ஆண்டு சாவர அரசு கல்லூரி விலங்கியல் துறை உதவிப் பேராசிரியர் மேத்யூஸ் பிளாமூட்டில் என்பவரால் இந்த ஆற்றில் கண்டுபிடிக்கப்பட்டது.

மேற்கோள்கள்
-----------

1. ↑  "STUDIES ON THE ALGAL FLORA OF KOLE LANDS IN THRISSUR DISTRICT, KERALA" (PDF). Shodh. 2012-10-17 அன்று பார்க்கப்பட்டது.
2. ↑  "About the Rivers of Kerala". Tripod.com. 2012-08-14 அன்று பார்க்கப்பட்டது.
3. ↑  "Fish considered extinct 'rediscovered' in Karuvannur river". Mathrubhumi.com. 5 November 2014 அன்று மூலம் பரணிடப்பட்டது. 2014-11-05 அன்று பார்க்கப்பட்டது.
**கு. இராதாமணி** (*K. Rathamani*)(இறப்பு 14 ஜூன் 2019) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார்.

இளமை & கல்வி
------------

இராதாமணி விழுப்புரம் மாவட்டத்தில் உள்ள கலிஞ்சிக்குப்பம் என்ற கிராமத்தில் விவசாய குடும்பத்தில் பிறந்தவர் ஆவார். இராதாமணி சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார்.

அரசியல்
-------

2011ஆம் ஆண்டு நடைபெற்ற தமிழ்நாடு சட்டமன்றத் தேர்தலில் விழுப்புரம் சட்டமன்றத் தொகுதியில் போட்டியிட்டுத் தோல்வியடைந்தார். பின்னர் 2016ஆம் ஆண்டு விக்கிரவாண்டி சட்டமன்றத் தொகுதியில் திராவிட முன்னேற்றக் கழக வேட்பாளராப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

மறைவு
-----

இராதாமணிக்கு வயிற்றுப் புற்றுநோய் இருப்பது கண்டறியப்பட்டு முதலில் சென்னையில் சிகிச்சை பெற்றார். பின்னர் ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனத்தில் சிகிச்சை பெற்றார். சிகிச்சைப் பலனின்றி இராதாமணி 14 சூன் 2019 அன்று காலமானார்.

மேற்கோள்கள்
-----------

1. 1 2 3 4  "DMK’s Vikravandi MLA Rathamani dies of cancer in hospital". *News Today*. 14 June 2019.. பார்த்த நாள்: 16 June 2019.
2. 1 2  "DMK MLA K Rathamani passes away in Puducherry". *The Times of India*. 14 June 2019.. பார்த்த நாள்: 16 June 2019.
3. ↑  "Vikravandi DMK MLA dead". *The Hindu*. 15 June 2019.. பார்த்த நாள்: 16 June 2019.
**குலா** (**Khul'**) எனில் இசுலாம் சமயத்தில் கனவனுடன் சேர்ந்து வாழ மனைவிக்கு விருப்பம் இல்லாவிட்டால், மனைவி கணவனை திருமண முறிவு செய்வாதாகும். ஒரு பெண்ணுக்கு கணவனைப் பிடிக்காவிட்டால் அவள் சார்ந்த ஜமாத் தலைவரிடம் முறையிட வேண்டும். கணவனைப் பிடிக்காத மனைவி அதற்குரிய காரணத்தைத் தெளிவாகக் கூற வேண்டியதில்லை. அந்தத் தலைவர், கணவனிடமிருந்து பெற்றிருந்த மஹர் தொகையைத் அப்பெண்ணைத் திரும்பக் கொடுக்குமாறு அறிவுறுத்தப்படும். அந்த மகர் தொகையை கணவன் பெற்றுக் கொண்டு மனைவியை விட்டு விலகுமாறு கணவனுக்கு கட்டளையிடப்படும். மகர் தொகையை கணவனுக்கு திருப்பி கொடுத்த பிறகே அப்பெண்ணுக்கு திருமண முறிவு உத்தரவு கிடைக்கும். குலா செய்தது தவறு எனப் பின்னர் அறிந்த பெண், மீண்டும் அதே கணவனுடன் சேர்ந்து வாழ விரும்பினால், அந்தக் கணவனும் சம்மதித்தால் இருவரும் முறைப்படி மீண்டும் திருமணம் செய்து கொள்ளலாம்.

கணவரிடமிருந்து விவாகரத்தைப் பெற்றுக் கொண்டப் பெண், மூன்று மாதவிடாய்க் காலம் கழிந்த பிறகே வேறு நபரை மறுமணம் செய்து கொள்ள முடியும். திருமண முறிவு ஏற்படும் போது, அப்பெண்ணுக்கு கைக்குழந்தைகள் இருப்பின், அக்குழந்தைகளுக்கு 7 வயது கழிந்த பிறகு, குழந்தைகள் விருப்பப்படி, பெற்ற தாய் அல்லது தந்தையிடம் சேரலாம்.

குலா குறித்தான நீதிமன்ற தீர்ப்புகள்
-----------------------------------

ஒரு குலா வழக்கில் கேரள உயர் நீதிமன்றத்தின் இரண்டு நீதியரசர்கள் கொண்ட அமர்வு, 9 ஏப்ரல் 2021 அன்று வழங்கிய தீர்ப்பில் குலா முறையிலான திருமண முறிவு செல்லும் எனத்தீர்ப்பு வழங்கியது. இதன் மூலம் கடந்த 1972ஆம் ஆண்டு அதே கேரள உயர் நீதிமன்றத்தின் தனி நீதிபதி வழங்கிய குலா முறைக்கு எதிராக வழங்கிய தீர்ப்பில், நீதிமன்றத்திற்கு வெளியே முஸ்லிம்களில் கணவர், மனைவியை தலாக் செய்வது போன்ற உரிமை மனைவிக்கு இல்லை எனத்தீர்ப்பு வழங்கியிருந்தது. 2021-ஆண்டின் கேரளா உயர் நீதிமன்றத்தின் தீர்ப்பின் மூலம், 1972 ஆண்டின் தீர்ப்பு இரத்து செய்யப்படுகிறது.

இதனையும் காண்க
--------------

* இந்தியாவில் முத்தலாக்
* இஸ்லாத்தில் பெண்கள்

மேற்கோள்கள்
-----------

1. ↑  Nasir, Jamal J (2009). *The Status of Women Under Islamic Law and Modern Islamic Legislation*. Brill. பக். 129. பன்னாட்டுத் தரப்புத்தக எண்:9789004172739. .
2. ↑  "குலா என்றால் என்ன? தலாக் மற்றும் குலா வேறுபாடு என்ன?". 2021-04-17 அன்று மூலம் பரணிடப்பட்டது. 2021-04-17 அன்று பார்க்கப்பட்டது.
3. ↑  முஸ்லிம் பெண்கள் கணவரை விவாகரத்து செய்யும் ‘குலா’ முறை செல்லும்: கேரளா உயர் நீதிமன்றம் தீர்ப்பு
4. ↑  Muslim women can get divorce under personal law, says HC
5. ↑  Kerala HC restores Muslim women’s divorce rights
6. ↑  Muslim women have right to invoke extra-judicial divorce, rules Kerala HC

வெளி இணைப்புகள்
---------------

* Khula
**குலான் கதுன்** (அநேகமாக 1164 –அநேகமாக 1220கள்) அல்லது **அபிகா குலான் கதுன்** என்பவர் செங்கிஸ் கானின் மனைவியரில் ஒருவர் ஆவார். மங்கோலியப் பேரரசில் இவர் போர்த்துக்கு அடுத்த இடத்தில் இருந்தார்.

சுயசரிதை
--------

இவரது தந்தையார் பெயர் தைர்-உசுன். தைர்-உசுன் உவாஸ் மெர்கிடு இனத்தின் தலைவர் ஆவார். குலானின் தந்தை சரணடைந்த பின்னர் இவர் செங்கிஸ் கானுக்குப் பரிசாகக் கொடுக்கப்பட்டார். இவர்களுக்குக் கெலெசியன் என்றொரு மகன் பிறந்தார். மங்கோலியப் பேரரசில் கெலெசியன் போர்தேயின் நான்கு மகன்களுக்கு அடுத்த இடத்தில் இருந்தார்.

செங்கிஸ் கானின் மனைவியாக
------------------------

குலானுக்குத் தனியாக ஓர்டோ அல்லது சபை இருந்தது. இவருக்கு கென்டீ மலைகள் ஆட்சி செய்ய ஒதுக்கப்பட்டிருந்தது. 

செங்கிஸ் கான் குலானின் மேல் அதிக விருப்பம் கொண்டிருந்தார். பல நேரங்களில் இவர் மட்டுமே செங்கிஸ் கானுடன் போர்களுக்குச் சென்றுள்ளார். உதாரணமாக குவாரசமியா மீதான மேற்கத்தியப் படையெடுப்புகளுக்கு இவர் செங்கிஸ் கானுடன் சென்றுள்ளார். இவர் இந்தியாவிற்கு அருகில் இறந்தார். கடினமான பனிக்குக் கீழ் புதைக்கப்பட்டார்.

குறிப்புகள்
-----------

1. ↑  Weatherford 2010, ப. 28

ஆதாரங்கள்
---------

* Weatherford, Jack. (2010). *The Secret History of the Mongol Queens*. Broadway Paperbacks, New York. .
**ஈரோடு செங்குந்தர் பொறியியல் கல்லூரி** (Erode Sengunthar Engineering College)

* இந்தியாவின் தமிழ்நாட்டின், ஈரோடு மாவட்டம், துடுப்பதியில் உள்ள ஒரு சுய நிதி பொறியியல் கல்லூரி ஆகும். இது பெருந்துறையிலிருந்து (வழி: காஞ்சிக்கோயில், கவுந்தப்பாடி) 22 கி.மீ. தொலைவில் அமைந்துள்ளது.

துவக்கம்
--------

இந்தக் கல்லூரி 1996 இல் ஈரோடு செங்குந்தர் கல்வி அறக்கட்டளையால் தொடங்கப்பட்டது. இது ஐஎஸ்ஓ 9001: 2008 சான்றிதழைக் கொண்டுள்ளது மேலும் இது தேசிய அங்கீகார வாரியத்தால் அங்கீகரிக்கப்பட்டுள்ளது. இக்கல்லூரியானது சென்னை அண்ணா பல்கலைக்கழகத்துடன் இணைவுபெற்றுள்ளது. இங்கு வழங்கப்படும் அனைத்து இளநிலைப் படிப்புகளும் சென்னை அண்ணா பல்கலைக்கழகத்துடன் நிரந்தரமாக இணைவுபெற்றுள்ளன. இந்த கல்லூரி தேசிய மதிப்பீடு மற்றும் தரச்சான்று அவை (என்ஏஏசி) பெங்களூருவினால் உயர்தரமானது என்று குறிக்கத்தக்க 'ஏ' தரச்சான்றை பெற்றது .

துறைகள் மற்றும் படிப்புகள்
--------------------------

### கணினி அறிவியல் மற்றும் பொறியியல் துறை

* பி.இ. கணினி அறிவியல் மற்றும் பொறியியல் (நான்கு ஆண்டுகள்)
* எம்.இ. கணினி அறிவியல் மற்றும் பொறியியல் (இரண்டு ஆண்டுகள்)
* எம்.எஸ்.சி. கணினி அறிவியல்

### இயந்திரப் பொறியியல் துறை

* பி.இ. இயந்திரப் பொறியியல் (நான்கு ஆண்டுகள்)
* எம்.இ. உற்பத்திப் பொறியியல் (இரண்டு ஆண்டுகள்)

### மின் மற்றும் மின்னணு பொறியியல் துறை

* பி.இ. மின் மற்றும் மின்னணு பொறியியல் (நான்கு ஆண்டுகள்)

### மின்னணுவியல் மற்றும் தொடர்பியல் பொறியியல் துறை

* பி.இ. மின்னணுவியல் மற்றும் தொடர்புப் பொறியியல் (நான்கு ஆண்டுகள்)

### மின்னணுவியல் மற்றும் கருவிப் பொறியியல் துறை

* பி.இ. மின்னணுவியல் மற்றும் கருவிப் பொறியியல் (நான்கு ஆண்டுகள்)

### சாதனைகள்

* 2009 இல் பல்கலைக்கழகத் தரவரிசையில் இரண்டாம் இடம்.
* 2010 இல் பல்கலைக்கழகத் தரவரிசையில் முதல் இடம்.

### கட்டிடப் பொறியியல் துறை

* பி.இ. கட்டிடப் பொறியியல்

### வேதியியல் பொறியியல் துறை

* பி.டெக். வேதியியல் பொறியியல் (நான்கு ஆண்டுகள்)

### வணிக மேலாண்மைத் துறை

* எம்.பி.ஏ. (முதுநிலை வணிக மேலாண்மை)

### கணினி பயன்பாடுகள் துறை

* எம்.சி.ஏ. (முதுநிலை கணினி பயன்பாடுகள்) (மூன்று ஆண்டுகள்).

வசதிகள்
-------

### நூலகம்

இக்கல்லூரியில் 30,000 தொகுதிகள், 8,600 தலைப்புகள், 148 இந்திய இதழ்கள் மற்றும் 93 சர்வதேச பத்திரிகைகள், அகில இந்திய தொழில்நுட்பக் கல்விக் குழு கூட்டமைப்பின் 801 ஆன்லைன் இதழ்கள் ஆகியவற்றைக் கொண்ட ஒரு மைய நூலகம் உள்ளது. இந்த நூலகத்தில் 1,800 க்கும் மேற்பட்ட குறுந்தகடுகள் மற்றும் நெகிழ்வட்டுகளின் தொகுப்பு உள்ளது. பொறியியல் பட்டதாரி தகுதித் தேர்வு, வெளிநாட்டு மொழியாக ஆங்கிலத் தேர்வு, ஜி.ஆர்.இ, மேலாண்மைப் பட்டத்திற்கான நுழைவுத்தேர்வு, இராணுவ சேவை, இந்தியக் குடியியல் பணிகள் போன்ற போட்டித் தேர்வுகளுக்கு தயாராவதற்கான புத்தகங்கள் குறிப்பு, வெளியீடுகள் உள்ளன.

குறிப்புகள்
-----------

வெளி இணைப்புகள்
---------------

* அதிகாரப்பூர்வ தளம்